OpenLLM-France/wikimedia huggingface dataset:
# Paula Dalli

Paula Mónica Hernández Dalli, ezaguna Paula Dalli izenez (L'Alfàs del Pi-n, Alacant, 1993ko abuztuaren 16a) Alacanteko abeslaria, aktorea, ahots aktorea, idazlea eta esataria da. Ezaguna egin zen My Camp Rock-en bertsio espainiarrean finalista izan zenean eta La Gira telesaileko protagonista izan zenean, non Carol pertsonaia interpretatu zuen.

## Ibilbidea

2012ko 'La Gira' seriean Carol pertsonaia interpretatu zuen. Lucía Gilekin partekatu zuen telesail hori. Geroago, 2017an, 'Centro Médico' telesailean jardun zuen La 1 katean 2019ra arte emititua.
Kazetari, esatari eta idazle gisa ere ibilbide oparoa du. 2018an, lehen liburua argitaratu zuen: 'Caramelos de café', etorkizun oparoa zuen Valentina gazteari buruzko nobela. Azkenik, bikoizketan ere egin du lan, eta 'Printze xarmagarria', 'Patoabenturak' eta 'Red Bull: Nor da Queralt Castellet?' ekoizpenetan jarri du ahotsa.

## Diskografia
### Soinu-bandak Pop4Urekin

| Izenburua | Albumaren xehetasunak | Grafikoak |
| Izenburua | Albumaren xehetasunak | KPZ |
| La Gira- EP | 2011ko maiatzaren 24an argitaratua Etiqueta: Formatua: banaketa digitala |
| Izenburua | Albumaren xehetasunak | Grafikoak |
| Izenburua | Albumaren xehetasunak | KPZ |
| La Gira Season 2 Izenburua ingelesez: La Gira 2. denboraldikoa (Bertsio espainiarra) | Disney Channel España La Vuelta seriearen soinu-banda Argitaratua: Martxoak 12 edo 13, 2012 Etiketa: Walt Disney Records / EMI Music España SA Formatua: CD, banaketa digitala | 12 |

## Filmografia

Seriea :
| Urtea | Izenburua | Izaera | Oharrak |
| 2009 | My Camp Rock | Bere burua | Lehen edizio osoa |
| 2011–2013 | La Gira | Karola | 52 atal |

## Erreferentziak

* ↑ (Gaztelaniaz) «Paula Dalli, la exniña Disney que ahora es azafata y se casa este verano» ¡HOLA! 2022-07-22 (Noiz kontsultatua: 2024-06-20).
* 1 2 3 «MSN» www.msn.com (Noiz kontsultatua: 2024-06-20).
* ↑ «MSN» www.msn.com (Noiz kontsultatua: 2024-06-20).
* ↑ «La gira - EP» apple.com.
* ↑ iTunes - Música - La Gira de Pop4U. Apple Inc..
* ↑ (Gaztelaniaz) «"La Gira" vuelve a Disney Channel» La Opinión de Murcia 28 February 2012. (Gaztelaniaz) «'La gira' vuelve a Disney Channel el próximo viernes» Diario de Noticias de Navarra 29 February 2012. (Gaztelaniaz) «El disco de 'La gira' ¡ya está a la venta!» Como tú 13 March 2012. (Gaztelaniaz) «Esta tarde ¡firma de discos de 'La gira'!» Como tú 16 March 2012.
* ↑ «Soundtrack - La Gira Season 2 (Spanish Version)» spanishcharts.com.

## Kanpo estekak

* Datuak: Q88492359
* Multimedia: Paula Dalli / Q88492359
# Maite Darceles

Maite Darceles Tife (Hondarribia, Gipuzkoa, 1971ko martxoaren 20a) gipuzkoar enpresa aholkularia eta idazlea da. Ikasketaz, Ekonomia eta Enpresa Zientzietan lizentziaduna da Deustuko Unibertsitatean.

## Lanak
### Saiakera

* Eraldaketarako gidalerroak (2009, BAI Bizkaiko Berrikuntza Agentzia)

### Nobela

* Bihotzean daramagun mundua (2018, Alberdania)

### Narrazio laburra

* Zuri (2019, Administrazioa Euskaraz Aldizkaria)
* Bizitza berria (2022, Booktegi)

## Erreferentziak

* ↑ Darceles, Maite. (2009). Eraldaketarako gidalerroak. Bilbo: BAI Bizkaiko Berrikuntza Agentzia ISBN 978-84-7752-442-4..

## Kanpo estekak

* Literaturaren zubitegia
* Euskal idazleen elkartea
* Bizitza berria (Booktegi)
* Datuak: Q57659985
# Nora Marks Dauenhauer

Nora Marks Dauenhauer, Keixwenei bezala ezagunagoa, (Syracuse, Nueva York, 1927ko maiatzaren 8a - 2017ko irailaren 25a), Tlingitak amerindiar tribuko idazlea, poeta eta emakume jakintsua izan zen. 1976an Alaskako Unibertsitate Metodistan graduatu zen. Tlingit hizkuntza indiarraren alde lan eskerga egin zuen. Shax'saanikee elkartearen nagusia zen. Batez ere poesia eta narrazio laburrak idatzi zituen. Sari asko jaso zuen bizitzan zehar, tartean American Book Award saria, Russians in Tlingit America: The Battles of Sitka 1802 And 1804 liburuari esker.

## Obra

* Haa tuwunaagu yis, for healing our spirit : Tlingit oratory (1990)
* Haa shuka, our ancestors speak (1987)
* Haa Kusteeyi, Our Culture (1994)
* The droning shaman (1988)
* Beginning Tlingit (1976)
* Life woven with song (2000)
* Russians in Tlingit America (2008)

## Erreferentziak

* ↑ Native scholar, writer laureate Nora Dauenhauer dies at 90.

## Kanpo estekak

* (Ingelesez):Biografia.
* Datuak: Q448138
* Multimedia: Nora Marks Dauenhauer / Q448138
# Anna Davin

Anna Davin (Erresuma Batua, 1940) ingeles akademikoa, komunitatearen historialaria, idazlea eta feminista da. Langile-klaseko komunitateen ikasketengatik eta politika feministari egindako ekarpenengatik eta historia idazteagatik nabarmendu da. Middlesex Unibertsitatean "Historiako irakasleriarekin" jarduera akademiko eta zientifikoak egiten ditu. Ikertzen aritzen da.

## Biografia

Dan eta Winne Davinen alaba da, eta familia Oxforden bizi izan da, gurasoek Oxford University Press-en lan egiten zutelako. 1958an ezkondu zen; eta, gero, seme-alabak hezten aritu zen, baina hezkuntzara itzuli zen. 1966-1969 bitartean Warwickeko Unibertsitatean ikasi zuen historia. Han, 1968an, Emakumeen Askapenerako Taldeko kide sortzailea izan zen.
Seme-alabak hezteko esperientziak, eta hezkuntzara itzultzeak, zera esan nahi zuen, bera "indar handiz ari zela pentsatzen klasean eta generoan". 1970ean, Londresko Birkbeck Collegen PhD baterako ikasten hasi zen. Tarte horretan, Stratfordeko Emakumeak Askatzeko Taldearekin (Shrew (Musaraña) eta Pimlikoko Feminismoaren Historia Taldearekin bat egin zuen. Eta, halaber, 1970eko hamarkadan, Historiako Tailerren Mugimenduan parte hartu zuen. 1976an, History Workshop Journal aldizkariaren sortzaile izan zen. 1972tik 1974ra bitartean, Londresko Hackney auzoko "Herri-autobiografietan" parte hartu zuen, ahozko historiari buruzko proiektu batean, Hackneyko Langileen Hezkuntza Elkartearekin batera antolatuta.
1979an, sei asteko historiako eskolak ematen hasi zen Binghamtoneko Unibertsitatean; eta laurogeiko hamarkadan, gaueko klaseetan irakatsi zuen, Londresen. Eta, 1990eko hamarkadan, doktoregoko ikasketetara itzuli zen, eta "Work and school for the children of London's labouring poor in the late nineteenth century and early twentieth century" ("Lana eta eskola Londresko langileentzat, XIX. mendearen amaieran eta XX: mendearen hasieran) tesia defendatu ondoren lortu zuen. 90eko hamarkadan, Davin ikerketa-kide izan zen Middlesex-eko Unibertsitatean, eta Growing Up Poor liburua argitaratu zuen 1996an.

## Lana
### Argitalpen batzuk

* "Imperialism and motherhood", History Workshop Journal 5 (1978): 9–65.
* Growing Up Poor: Home, School and Street in London 1870-1914 289 or. (Londres: Rivers Oram Press, 1996) ISBN 185489062 X ISBN 9781854890627

## Erreferentziak

* ↑ «"Anna Davin"» British Library.
* 1 2 3 4 «"Papers of Anna Davin"» JISC: Archives Hub.
* 1 2 «"Anna Davin"» A Hackney Autobiography.
* ↑ "Work and school for the children of London's labouring poor in the late nineteenth century and early twentieth century". .

## Ikus, gainera

* Feminismo
* Liberalismo klasiko

## Kanpo estekak

* "Papers of Anna Davin", Women's Library Archives (referencia N.º. GB 106 7ADA; antes GB 106 7/XX26-XX26a).
* Datuak: Q59143386
# Isabel de Liaño

Isabel de Liaño espainiar idazlea izan zen, Palacios de Campos Medina de Ríoseco (Valladolid) herriko bizilaguna, XVII. mendearen hasieran.

## Biografia

Isabel de Liañok Historia de la vida, muerte y milagros de Santa Catalina de Sena idatzi zuen, Valladoliden 1604ko urtarrilaren 15ean argitaratua. Kristobal Nuñez de Leónek, erregearen eskribauak, liburuaren aurkezpenaren eta dagokion tasaren ordainketaren fede eman zuen, agiri horretan Isabel de Liañoren alarguntasuna aipatuz.

## Lanak

* Historia de la vida, muerte y milagros de Santa Catalina de Sena. Austriako Margarita erreginari zuzenduta dago, eta erregina horri eskaini zion hitzaurrea. Obra hiru liburutan banatuta dago eta zortzigarren erriman dago. Jatorrizko izenburua Octavas de santa Catalina de Sena. Hitzaurreari eta eskaintzari zortzi poema jarraitzen zaizkio, gehienak legelarien mundukoak. Horietako bat portugaldarra da, eta beste bat familia hango erlazionatuta egon daiteke, haien abizenen arabera.
Berriki egindako azterketek paratestoen garrantzia aipatzen dute; izan ere, obran autobiografiarik sartzen ez denez, oso garrantzitsuak dira paratestoen sorreraren inguruko egoera ez oso mesedegarriak agerian uzten dituztelako. Emakumeek ez dute presentzia handirik paratestuetan; hala ere, Nieves Baranda Leturio literatura-katedradunak dioenez, Liañok esplizituki aipatzen ditu emakumeak testuaren hartzaile pribilegiatu gisa hasierako bertsoetan.
   «Y tú, lector, si tibio te sintieres,
   y mis versos en ti mal se perciben,
   no los leas, te ruego, si quisieres
   pues para ti los tales no se escriben.
   Solo los escribí para mujeres
   que lo que es devoción mejor reciben
   y aunque no lo merezca harán estima
   por ser de mano femenil la rima»

## Erreferentziak

* ↑ https://www.bieses.net/wp-content/uploads/2015/11/lia%C3%B1o_vidamilagros.pdf
* ↑ «http://www.bieses.net/ver_titulo_autora.php?item=17-16&anio=1604.Lian.Vida» www.bieses.net.
* ↑ «Historia de la vida, muerte y milagros de Santa Catalina de Sena, dividida en tres libros. Compuesta en Octava rima por doña Isabel de Liaño, natural de Palacios de Campos, dirigida a la Reina Nuestra Señora doña Margarita de Austria» Europeana Collections.
* ↑ https://cvc.cervantes.es/literatura/criticon/PDF/125/125_065.pdf

## Bibliografia

* Serrano y Sanz, Manuel: "1401etik 1833ra bitartean espainiar idazleen liburutegi baterako apunteak. II. liburukia". Madril, Impresiones de la Real Casa, 1903. http://www2.uned.es/bieses/S-SANZ/26-L.pdf%5B%5D
* Baranda Leturio, Nieves: Isabel de Liañoren Ohar Bibliografikoa. Biesak. http://www.bieses.net/wp-content/uploads/2015/11/lia%C3%B1o_vidamilagros.pdf

## Kanpo estekak

* Datuak: Q47317835
# Marie-Madeleine de Saint-Exupéry

Marie-Madeleine de Saint-Exupéry (Lyon, 1897ko urtarrilaren 25a – Saint-Maurice de Rémens, 1926ko ekainaren 2a) frantziar idazlea izan zen.

## Bizitza

Caroline Fernande Marie Madeleine de Saint-Exupéry, "Biche” ezizenez, Lyonen jaio zen, 1897an. Haren gurasoak Martin Louis Marie Jean de Saint-Exupéry bizkondea (1863-1904), ogibiderik gabea bera, eta Andrée Marie Louise Boyer de Fonscolombe kondesa ziren. Antoine de Saint-Exupéry (1900-1944) hegazkinlari eta idazlearen eta Simone de Saint-Exupéry (1898-1978) txartista eta historialariaren ahizpa zaharrena zen.
1926an hil zen, tuberkulosiak jota, familiaren Saint-Maurice de Rémenseko gazteluan. Hiletak hiru egun geroago egin zituzten herrian.
Bere liburu bakarra, Les Amis de Biche, harpidetza bidez argitaratu zen hura hil ondoren.

## Argitalpena

* Les Amis de Biche, Lyon, 1927: animaliei, zuhaitzei, loreei, eguzkiari, haizeari eta itsasoari hitza ematen dieten zortzi ipuin dira. Zuhaitzak babesleak dira, animaliak solidarioak (beharrez elkar jaten ez badute behintzat), loreak koketoak, eta gizonak gehienetan arriskutsuak eta gaiztoak, Biche izan ezik.
* Sous un chêne
* Un vieux jardin (isebari)
* La Haute Montagne (V. doktoreari)
* Les Oiseaux de mer (amari)
* Les Hiboux
* Dans un grand parc au printemps (Strakhami)
* La Basse Montagne (L. irakasleari)
* Amour d’épinoche (aita onari)

## Erreferentziak

* ↑ (Frantsesez) «Marie-Madeleine, dite Biche, dite Mima (1897-1926)» Antoine de Saint Exupéry 2024-07-31 (Noiz kontsultatua: 2024-09-08).
* ↑ (Frantsesez) «Marie Boyer de Fonscolombe (1875-1972)» Antoine de Saint Exupéry 2024-07-31 (Noiz kontsultatua: 2024-09-08).
* ↑ Nécrologie. 8 juin 1926, 2 or..

## Kanpo estekak

* Datuak: Q3292127
# Simone de Saint-Exupéry

Simone de Saint-Exupéry, sortzez Gabrielle Charlotte Marie Simonne de Saint-Exupéry (Lyon, 1898ko urtarrilaren 26a - Saint-Raphaël, Var, 1978ko ekainaren 14a), Indotxinan karrera egin zuen letretako emakume frantziar txartista eta historialaria izan zen.

## Bere bizitza

Simone de Saint-Exupéryren gurasoak Martin Louis Marie Jean de Saint Exupéry bizkondearen (1863-1904), ogibiderik gabea bera, eta Andrée Marie Louise Boyer de Fonscolombe kondesa ziren. Anaia, berriz, Antoine de Saint-Exupéry (1900-1944) hegazkinlari eta idazlea zuen, zeinak "Monot" deitzen zion, eta ahizpa Marie-Madeleine de Saint-Exupéry (1897-1926), idazlea bera ere.
1922an sartu zen Karta Eskolan, eta, 1928an, Histoire de l'abbaye bénédictine d'Ambronay, des origines à la Révolution izeneko tesia defendatu zuen. Lyonen kontserbadore-laguntzaile izan ondoren, 1933an, Saigonen izendatu zuten; txartista gisa hogeita bost urtez aritu zen Hanoi eta Saigonen, eta, gero, Loira Garaiko departamendu-artxiboetako zuzendari gisa (1955-1958).
Anaiari buruzko artikulu batzuk idatzi zituen, eta, hura bezalaxe, literaturak liluratzen zuenez, bere haurtzaroari buruzko kontakizun bat ere idatzi zuen, poesia delikatu batekin: Cinq enfants dans un parc (Bost haur parke batean).

## Bere idatziak

* Météores, 1943.
* Paul Boudet 1889-1948, 1948.
* «Vacances de Pâques», Résonances, 1956ko apirilaren 15a.
* «Un épisode peu connu de l'Histoire du Velay: Monseigneur de Maupas, Évêque du Puy et le Comte de Vallon Fléau du Languedoc», Le Bulletin Historique de la Société académique du Puy-en-Velay et de la Haute-Loire, 1962.
* Les archives du maréchal Ney et de sa famille conservées aux Archives nationales, 1962.
* Saint-Exupéry, 1968. Argitalpen kolektiboa.
* «La Patrie de l’enfance», Icare, 98. zk., 1974ko uda-udazkena.
* Cinq enfants dans un parc, édition d'Alban Cerisier, Gallimard, 2000.

## Erreferentziak

* ↑ Archives municipales de Lyon, Txantiloi:2e arrondissement, année 1898, acte de naissance Txantiloi:Numéro (avec mention marginale de décès)
* ↑ (Frantsesez) «Simone, dite Monot (1898-1978)» Antoine de Saint Exupéry 2024-07-31 (Noiz kontsultatua: 2024-09-08).
* ↑ «ASE» www.antoinedesaintexupery.com (Noiz kontsultatua: 2024-09-08).
* ↑ (Gaztelaniaz) «Antoine de Saint-Exupéry - Biografía, libros, frases, premios y más» Portal libros - Libros y escritores (Noiz kontsultatua: 2024-09-08).

## Kanpo estekak

* Datuak: Q3484628
# San Martin eliza (Alkiza)

San Martin eliza Alkizan (Gipuzkoan) dagoen eliza da, estilo gotikokoa eta XVI. mendearen bigarren zatian itxura hori hartu zuena. Data zehatza ez da ezagutzen. San Martin Toursekoaren zaintzapean dago.
Hasierako eraikinak ez zuen dorrerik, hura XVII. mendean eraiki baitzen. Elizaren dorrea eta sakristia 1688 eta 1700 bitartean eraiki ziren. Maria Asunción Arrazolak hauxe dio:
| « | (Gaztelaniaz) [...] las obras que se hicieron en Alquiza a finales del siglo XVI se redujeron a prefeccionar la fábrica ya existente, de caracter gótico: mejor dicho, a remozar la iglesia [...] | » |

## Barrualdea

San Martin elizaren lehen erretaula Azpeitiko Joanes Antxeta eskulturagile handiaren obratzat jo izan dute batzuk. Alabaina, Sorabillako Joanes Arbeizakoa izan zen egilea. Dena dela, dokumentatuta dago Antxeta Alkizara deitu zutela erretaulaz aritzeko, berak aholkulari-lanak baino ez zituela egin da indarrean dagoen hipotesi nagusia.
Garai horretakoa da elizako sagrarioa Anbrosio Bengoetxeak, herriko semeak, egindakoa. Egun Donostiako Elizbarrutiko Museoan dago hara errestaurazioa egitera eraman zelako 1980ko hamarkadaren hasieran. Alkizako erretore Jose Aldasorok eta aipatutako Museoko zuzendari zen Edorta Kortadik errestauratu ondoren Alkizara itzuliko zela hitzartu bazuten ere, hori ez da gauzatu.
Orain elizan dagoen erretaula Migel Irazustarena da, Madrilen bizi zen eskultore alkizarrarena. 1724an hartu zuen enkargua eta herriko lehen alkate izendatu zutenerako bukatuta zuen lan hori. Migelen lehengusua Joan Irazusta erretorearen garaian, 1755-1772 bitartean, hobekuntza adierazgarri batzuk egin ziren elizan: koruko arkua, elizaren zorua berria eta zimitorioa eraiki ziren eta dorrean erlojua jarri zen. Erloju hori 1841ean eta 1932an berritu zen.
Elizako organoa 1928koa da. Aurrealdean idatzi bat du:
| « | LEGARA-TAR PRUDENTXIK ORDAINDUA 1928. | » |
XX. mendearen hondarrean, 1998 eta 2000 urteen artean, eraberritze sakona izan zuen San Martin elizak. Europar Batasuneko funtsak jaso ziren lana partez finantzazeko.
* Korua
* Organoa
* Sarrera nagusia

## Erreferentziak

* ↑ (Gaztelaniaz) Arrazola, Maria Asunción. (1988). Renacimiento en Guipúzcoa, Arquitectura, 1. lib. Gipuzkoako Foru Aldundia, 73-74 or..
* ↑ Arrazola, Maria Asunción. (1988)., 170-171 or..
* ↑ (Gaztelaniaz) Canon Aznar, Jose. (1943). El escultor Juan de Ancheta. Imprenta Provincial de Pamplona, 62 or..

## Kanpo estekak

* Datuak: Q108553234
* Multimedia: Church of San Martín, Alkiza / Q108553234
# Alberto Ladrón

Alberto Ladrón Arana (Iruñea, 1967ko abuztuaren 1a - ) euskal idazlea da. Maisutza eta psikologia ikasia. Fantasiaren eremukoa izan zen bere lehenengo eleberria, Itzalaren baitan (Irun Hiria saria). Geroztik, misterioaren alorra landu du gehienbat: Xake Mate (Agustin Zubikarai saria), Eguzki beltzaren sekretua eta Arotzaren eskuak.

## Lanak
### Nobela

* Itzalaren baitan (2001, Kutxa Fundazioa)
* Xake mate (2002, Elkar) Augustin Zubikarai sariaren irabazlea.
* Eguzki beltzaren sekretua (2004, Elkar)
* Arotzaren eskuak (2006, Elkar)
* Ahaztuen mendekua (2009, Elkar)
* Zer barkaturik ez (2011, Elkar)
* Piztiaren begiak (2012, Elkar).
* Harrian mezua (2014, Elkar).
* Itzalak bizi diren lurraldea (2015, Elkar)
* Gezurren basoa (2016, Elkar)
* Jainkoen zigorra (2017, Elkar)
* Film zaharren kluba (2018, Elkar)
* Mendekuaren hazia (2021, Elkar)
* Ilunpeko zelataria (2022, Elkar)
* Dena eskaini nizun (2024, Elkar)

## Erreferentziak

* ↑ Iker Tubia, ««Euskara horrelako istorioak kontatzeko egina dago»», Berria, 2014-12-13
* ↑ «Galtzagorri. Behinola. Iruzkinak» Behinola aldizkaria ISSN 1575-8168. 34.zkia (2016ko abendua) 54 orr..
* ↑ Bereziartua Mitxelena, Gorka. (2022). «Nor da Durangoko Azokako hiltzailea?» Argia 2022-12-08 (Noiz kontsultatua: 2023-01-07).
* ↑ https://postdata.elkar.eus/es/revista/

## Kanpo estekak

* «Alberto Ladron Arana», Literaturaren Zubitegia.
* Alberto Ladron Aranaren webgune ofiziala
* Datuak: Q12253079
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Shobhaa De

Shobha Rajadhyaksha, ezagunagoa Shobhaa De izenez (Satara, India, 1948ko urtarrilaren 7a) indiar kazetaria, idazlea eta zutabegilea da. Bere lanetan sexua eta gizartea deskribatzen dituelako da ezaguna, eta, horregatik, "Indiako Jackie Collins" deitzen zaio.

## Lan ibilbidea

Modelo gisa izena eman ondoren, 1970ean hasi zen kazetaritzan ibilbidea egiten, eta hiru aldizkari sortu eta argitaratu zituen: Stardust, Society eta Celebrity. Stardust aldizkaria, Magna Publishing Co. Ltd.-k argitaratua, Mumbain du egoitza, Nari Hirak hasi zuen 1971n eta Shobhaa De argitaletxearen zuzendaritzapean egin zen ezaguna. 1980ko hamarkadan, The Times of India egunkariaren sekzioan lagundu zuen. Bere zutabeetan, bizitza soziala aztertzen zuen Mumbaiko ospetsuen bizimoduan. Gero idazle eta zutabegile independentea izan da hainbat egunkari eta aldizkaritarako.
Hainbat literatur jaialditan parte hartu du, Melbourneko Idazleen Jaialdian barne. Bangaloreko Literatura Jaialdian parte hartu du lehen ediziotik eta Dehradun Literatura Jaialdiaren markako enbaxadorea da.

## Hautatutako bibliografia

* 2014 - Small Betrayals
* 2013 - Shobhaa: Never a Dull De
* 2009 - Sandhya's Secret
* 1999 - Speedpost
* 1996 - Second Thoughts
* 1992 - Sisters
* 1989 - Starry Nights
* 1989 - Socialite Evenings

## Erreferentziak

* ↑ Shobhaa De, Penguin script new chapter. 2010.
* ↑ How I became India Ki Lady Kamasutra. .
* ↑ 'The Jackie Collins of India'. Los Angeles Times 1 de abril de 1992.
* ↑ Hooray for Bollywood. The Guardian 3 de mayo de 2007.
* ↑ Meet India's Jackie Collins, Shobhaa De. Australian Broadcasting Corporation 18 de febrero de 2013.
* ↑ Sai, Veejay. (10 de noviembre de 2010). «Veejay Sai Interviews Shobhaa De – India’s Sexiest Sexagenarian» stewardshipreport.com.
* ↑ -Pune Mirror. .

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Shobhaa De» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q539776
* Multimedia: Shobhaa De / Q539776
# Susy Delgado

Susy Delgado (San Lorenzo, Paraguai, 1949ko abenduaren 20a) paraguaitar kazetari, idazle eta poeta da. Guaranieraz eta gaztelaniaz idazten du.
Komunikabideetan lizentziatu zen Asunciongo Unibertsitate Nazionalan. Ondoren soziologia graduondoko titulua lortu zuen Madrilgo Unibertsitate Complutensean.
La Nación egunkarian hasi zen kazetari.

## Lanak

* 1986 Algún extraviado temblor
* 1987 Tesarái mboyvé / Antes del olvido
* 1991 El patio de los duendes
* 1992 Tataypýpe / Junto al fuego
* 1995 Sobre el beso del viento
* 1996 La rebelión de papel
* 1999 Ayvu membyre / Hijo de aquel verbo
* 2002 La sangre florecida
* 2003 Las últimas hogueras
* 2003 Ñe'ẽ saraki
* 2003 Ñe'ẽ jovái / Palabra en dúo
* 2007 Jevy ko'ê / Día del regreso
* 2008 Tyre'ỹ rape / Camino del huerfano
* 2010 Ogue jave takuapu / Cuando se apaga el takuá
* Datuak: Q5858798
* Multimedia: Susy Delgado / Q5858798
# Eréndira Derbez

Eréndira Derbez Campos (Mexiko Hiria, 1991ko abuztuaren 7a) mexikar ilustratzailea, idazlea eta arte historialaria da. 2020an García Cubas saria irabazi zuen.

## Biografia

Artearen Historia ikasi zuen Unibertsitate Iberoamerikarrean. Generoari, arteari eta politikari buruzko gaiak jorratzen ditu, eta, aldi berean, ilustrazioa egiten du Plumbago diseinuaren azterketarako, non hainbat argitaletxe, enpresa, eta bitarteko inprimaturekin lan egin baitu.
Diseinu eta ilustrazioko Plumbago Estudioaren sortzaileetako bat da. Giza eskubideen, kulturaren eta zientziaren dibulgazioan jartzen da, diseinuko tresnen bidez. Nazioarteko eta nazioko erakundeentzat lan egin dute, eta manifestazio desberdinetarako kartelak jarri dituzte, adibidez, Gurutzada Arrosa: gurutze arrosak dituzten kartelak, #NiUnaMenos mezuarekin, 2019ko azaroan jarri ziren Mexikoko zenbait hiritan, feminizioei stop eskatzeko.
Hainbat komunikabidetarako eta argitaletxetarako kolaborazioak egin ditu, hala nola Paraíso Perdido, Penguin Random House, Kultura Idazkaritza. Besteak beste, artikulugile eta laguntzaile da Este País, Animal Política, Ibero 90.9, Más 131, Sopitas.
Claudia de la Garzarekin batera, No son Micro, machismos cotidianos liburua idatzi zuen, egunero bizi diren jarrera eta adierazpen matxistei buruz hitz egiten duena, haurtzarotik helduarora arte. Liburu hori hainbat forotan ezagutu eta aurkeztu dute, hala nola UNAMen Nazioarteko 41. Azokan, Unibertsitate Iberoan.
#YoNaiz 132 ikasle-mugimenduan 131 baino gehiagoren taldeko kide izan zen

## Aintzatespenak

* 2022. Miguel Covarrubias saria (museografia eta museoen ikerketa). Mexikoko artearentzat funtsezkoa den emakumea. Inés Amor eta Mexikoko Arte Galeria (1935-1945).
* 2020. García Cuba Sariaren gazte kategoria
* 2020. IBERO ETA FICSAC. Justizia sozialean oinarritutako ikerketa, IBERO zigiluarekin

## Erreferentziak

* ↑ «Por recorte al INAH, el Premio Antonio García Cubas no fue económico» El Universal 2020-09-29.
* ↑ «Eréndira Derbez, Author at Este País» Este País.
* ↑ «#CruzadaConNosotras: Colocan cruces contra la violencia de género y los feminicidios» Animal Político 2019-11-24.
* ↑ «“Había mucha desinformación y discurso de odio”: Eréndira Derbez» NotiBomba 2018-10-26.
* ↑ «Un dia, un dibujo de Erendira Derbez» Sopitas.com.
* ↑ Así las cosas W: Entrevista con la escritora Eréndira Dérbez. .
* ↑ «Eréndira Derbez: los "micromachismos" sostienen algo enorme» ADNPolítico 2020-03-07.
* ↑ «Presentan en la IBERO libro que aborda impacto de los machismos cotidianos» IBERO 2020-03-10.
* ↑ Charla con Eréndira Derbez sobre “No son micro: machismos cotidianos”. .
* ↑ «No son micro – MACHISMOS COTIDIANOS de Claudia de la Garza y Eréndira Derbez» Diario de Querétaro.
* ↑ «Reconocen Investigación con Sello IBERO basada en buscar justicia social» IBERO 2020-09-09.

## Kanpo estekak

* Datuak: Q99834202
# Piztiaren begiak

Piztiaren begiak Alberto Ladron Arana idazle nafarrak 2012an plazaratutako eleberri beltza da. Iruñean giroturik, etakide ohiak, guardia zibilak eta desagerturiko haurrak ditu hariaren gidari.

## Kanpo estekak

* Piztiaren begiak, Gizapedian.
* Elberrioaren trailerra
* Kritika, zubitegia.armiarma.eus webgunean.
* Datuak: Q12266008